**6. pielikums**

pie “Nolikums par atbalsta sniegšanu

saimnieciskās darbības uzsākšanai un attīstībai Jēkabpils novadā”

**LĪGUMS Nr.\_­­­­­­­­­­\_\_\_\_\_\_\_\_\_\_\_\_**

**par finansējuma piešķiršanu**

Jēkabpils novadā 20\_\_.gada \_\_\_.\_\_\_\_\_\_\_\_

**Jēkabpils** **novada pašvaldība** (turpmāk – PAŠVALDĪBA), tās domes priekšsēdētāja Raivja Ragaiņa personā, kas rīkojas saskaņā ar likumu “Par pašvaldībām” un Jēkabpils novada pašvaldības nolikumu, no vienas puses, un

**\_\_\_\_\_\_\_\_\_\_\_\_\_** (turpmāk – FINANSĒJUMA SAŅĒMĒJS), tās \_\_\_\_\_\_\_\_\_ personā, kas rīkojas saskaņā ar \_\_\_\_\_\_\_\_\_ , no otras puses, PAŠVALDĪBA un FINANSĒJUMA SAŅĒMĒJS, turpmāk tekstā katra atsevišķi saukta arī Puse, bet abas kopā - Puses, pamatojoties uz Jēkabpils novada domes *datums* lēmumu *numurs, nosaukums*, bez viltus maldiem vai spaidiem, noslēdz šādu līgumu (turpmāk – Līgums):

**1. Līguma priekšmets un īstenošanas termiņš**

1.1. PAŠVALDĪBA izmaksā līdzfinansējumu FINANSĒJUMA SAŅĒMĒJA saimnieciskās darbības atbalstam (turpmāk – Finansējums) Konkursa ietvaros realizējamai saimnieciskās darbības *uzsākšanai vai attīstībai*.

1.2. FINANSĒJUMA SAŅĒMĒJS realizē *nosaukums vai apraksts* biznesa ideju (turpmāk – projekts).

1.3. Projektu FINANSĒJUMA SAŅĒMĒJS īsteno no *datums* līdz *datums*.

**2. Finansējuma apmērs, izmaksas un atmaksas kārtība**

2.1. PAŠVALDĪBA projekta realizācijai piešķir Finansējumu **\_\_\_\_\_ EUR (summa vārdiem *euro*)** apmērā. Finansējuma summā ir iekļauti visi nodokļi, nodevas un citi maksājumi, kas saistīti ar projekta realizāciju.

2.2. FINANSĒJUMA SAŅĒMĒJAM iesniedzot avansa pieprasījumu, PAŠVALDĪBA izmaksā Finansējumu šādā kārtībā:

2.2.1. līdz 80 % no piešķirtā Finansējuma apmēra jeb \_\_\_ EUR ieskaita FINANSĒJUMA SAŅĒMĒJA norēķinu kontā desmit darba dienu laikā no avansa maksājuma pieprasījuma un rēķina saņemšanas dienas;

2.2.2. atlikušo Finansējuma daļu no piešķirtā Finansējuma apmēra jeb \_\_\_ EUR ieskaita FINANSĒJUMA SAŅĒMĒJA norēķinu kontā mēneša laikā pēc projekta īstenošanas, noslēguma atskaites iesniegšanas PAŠVALDĪBĀ, projekta prezentācijas Konkursa vērtēšanas komisijai un rēķina iesniegšanas dienas.

2.3. Ja PAŠVALDĪBA nesaņem Finansējuma summas avansa pieprasījumu, tad visu Finansējuma summu PAŠVALDĪBA ieskaita FINANSĒJUMA SAŅĒMĒJA norēķinu kontā Līguma 2.2.2.apakšpunktā noteiktajā kārtībā.

2.3. PAŠVALDĪBAI ir tiesības pieprasīt FINANSĒJUMA SAŅĒMĒJAM atmaksāt izmaksāto naudas summu, ja:

2.3.1. FINANSĒJUMA SAŅĒMĒJS viena mēneša laikā no avansa maksājuma saņemšanas nav uzsācis Finansējuma apgūšanu;

2.3.2. PAŠVALDĪBA konstatē Finansējuma izlietojumu, kas neatbilst Finansējuma izlietošanas mērķim;

2.3.3. FINANSĒJUMA SAŅĒMĒJS nav iesniedzis atbilstošus izdevumu apliecinošus dokumentus;

2.3.4. FINANSĒJUMA SAŅĒMĒJS projekta uzraudzības periodā pārtrauc saimniecisko darbību vai to pārceļ uz citu pašvaldību;

2.3.5. FINANSĒJUMA SAŅĒMĒJS projekta uzraudzības periodā nav nodrošinājis apgrozījuma pieaugumu vismaz 5% apmērā vai radījis vismaz vienu pilnas slodzes darba vietu.

2.4. FINANSĒJUMA SAŅĒMĒJS pēc pieprasījuma saņemšanas dienas saņemto naudas summu atmaksā PAŠVALDĪBAI desmit darba dienu laikā.

**3. Pušu saistības**

3.1. PAŠVALDĪBAI ir tiesības pieprasīt un saņemt no FINANSĒJUMA SAŅĒMĒJA nepieciešamo informāciju projekta īstenošanas un kontroles nodrošināšanai.

3.2. Līguma darbības laikā PAŠVALDĪBAI ir tiesības:

3.2.1. veikt pārbaudes, lai pārliecinātos par iegādāto materiālo vērtību atrašanos projekta īstenošanas vietā;

3.2.2. pārliecināties par darbības atbilstību iesniegtajam Konkursa idejas pieteikumam;

3.2.3. pārbaudīt finanšu līdzekļu izlietojumu projekta īstenošanas laikā un uzraudzības periodā jeb trīs gadu laikā pēc PAŠVALDĪBAS pēdējā maksājuma saņemšanas dienas.

3.3. PAŠVALDĪBA, konstatējot saistību nepildīšanu vai tiek konstatēts, ka saistības tiek pildītas neatbilstoši normatīvajiem aktiem tai skaitā, ja tiek konstatēts kumulācijas aizlieguma pārkāpums, ir tiesīga, pieprasīt no FINANSĒJUMA SAŅĒMĒJA paskaidrojumu un lemt par Finansējuma atmaksu vai samazināšanu.

3.4. Pēc projekta realizācijas PAŠVALDĪBA organizē īstenotās biznesa idejas un Finansējuma izlietošanas prezentācijas pasākumu.

3.5. FINANSĒJUMA SAŅĒMĒJAM ir tiesības:

3.5.1. nepalielinot Finansējuma apjomu, lūgt veikt grozījumus Konkursa pieteikumā un naudas plūsmas aprēķinā, norādot pamatotus iemeslus;

3.5.2. pēc saskaņošanas ar PAŠVALDĪBU mainīt projekta ietvaros iegādāto materiālo vērtību atrašanās vietu Jēkabpils novada administratīvajā teritorijā.

3.6. FINANSĒJUMA SAŅĒMĒJAM ir pienākums:

3.6.1. izlietot piešķirto Finansējumu atbilstoši tā mērķim un naudas plūsmas aprēķinam;

3.6.2. iesniegt biznesa idejas īstenošanas gala noslēguma atskaiti par naudas līdzekļu izlietojumu, pievienojot attaisnojuma dokumentu kopijas;

3.6.3. nodrošināt Līgumā noteikto PAŠVALDĪBAS tiesību realizēšanu;

3.6.4. projekta uzraudzības periodā ir pienākums līdz katra gada 1.jūnijam iesniegt PAŠVALDĪBAI gada atskaiti par biznesa idejas īstenošanas gaitu, panākumiem, problēmām un šo problēmu risinājumiem, finanšu pārskatu, kurā iekļauj informāciju par FINANSĒJUMA SAŅĒMĒJA paša finansējumu;

3.6.5. projekta īstenošanas laikā un uzraudzības periodā sniedzot intervijas medijiem vai realizējot informācijas publicitātes pasākumus sociālo mediju kontos, atsaukties uz PAŠVALDĪBAS sniegto atbalstu projektā;

3.6.6. izmantojot Jēkabpils novada pašvaldības logotipu, lietošanu saskaņo ar Jēkabpils novada sabiedrisko attiecību speciālistu;

3.6.7. Finansējuma saņēmējs, kurš nodarbojas ar lauksaimniecības produktu primāro ražošanu un atbalstu saņem kā *de minimis* atbalstu, saskaņā ar Komisijas regulas Nr. 1408/2013 1. panta 2. un 3. punktu, *de minimis* atbalstu piešķir un uzskaita par veiktajām darbībām konkrētajā nozarē, kas nodrošināms ar tādiem piemērotiem līdzekļiem kā darbības vai izmaksu nošķiršana grāmatvedībā.

3.6.8. nenovirzīt atbilstoši Komisijas regulai Nr.1407/2013, kas piemērojama pēc *de minimis* atbalsta piešķiršanas brīža (līguma parakstīšanas), šī projekta ietvaros saņemto finansējumu neatbalstāmajām nozarēm un darbībām. Ja FINANSĒJUMA SAŅĒMĒJS darbojas arī regulā noteiktajās izslēgtajās nozarēs, tam ir pienākums veikt neatbalstāmo izmaksu nošķiršanu grāmatvedībā.

3.6.9.neizmantot no PAŠVALDĪBAS saņemot finansējumu citu projektu līdzfinansēšanai.

3.7. Pēc projekta realizācijas FINANSĒJUMA SAŅĒMĒJS pēc PAŠVALDĪBAS uzaicinājuma prezentē Konkursa vērtēšanas komisijai īstenoto biznesa ideju un Finansējuma izlietojumu.

3.8. Konkursa vērtēšanas komisija pēc īstenotās biznesa idejas un Finansējuma izlietojuma prezentēšanas piecu darba dienu laikā pieņem atzinīgu lēmumu vai lēmumu par trūkumu, nepilnību vai neatbilstības novēršanu. FINANSĒJUMA SAŅĒMĒJS trīs nedēļu laikā pēc lēmuma nosūtīšanas novērš norādītos trūkumus un iesniedz precizētos dokumentus PAŠVALDĪBĀ. Konkursa vērtēšanas komisija, ja nepieciešams, var pieprasīt atkārtoti veikt prezentāciju vai pieņemt galīgo lēmumu, kuru PAŠVALDĪBA paziņo FINANSĒJUMA SAŅĒMĒJAM.

3.9. FINANSĒJUMA SAŅĒMĒJAM saņemamos paziņojumus, pieprasījumus un lēmumus PAŠVALDĪBA nosūta piecu darba dienu laikā pēc Konkursa vērtēšanas komisijas lēmuma pieņemšanas vai attiecīga fakta konstatēšanas uz FINANSĒJUMA SAŅĒMĒJA norādīto e-pasta adresi.

3.10. PAŠVALDĪBA pirms Līguma 2.3.apakšpunktā minētā pieprasījuma, nosūta FINANSĒJUMA SAŅĒMĒJAM brīdinājumu par Līguma nepildīšanu. Ja FINANSĒJUMA SAŅĒMĒJS 10 (desmit) darba dienu laikā no brīdinājuma saņemšanas brīža nenovērš Līguma saistību nepildīšanu, PAŠVALDĪBA ir tiesīga vienpusēji izbeigt līgumu un nosūtīt pieprasījumu par naudas atmaksāšanu. Līguma izbeigšanas datums ir datums, kāds norādīts brīdinājumā.

3.11. Ja FINANSĒJUMA SAŅĒMĒJS kavē saņemtās naudas summas atmaksu ilgāk par 10 (desmit) darba dienām no pieprasījuma saņemšanas, tad FINANSĒJUMA SAŅĒMĒJS PAŠVALDĪBAI maksā līgumsodu 10 (desmit) procenti no Finansējuma summas.

3.12. Ja Līgumā paredzētajā laikā netiek iesniegtas atskaites vai nenotiek 3.7.apakšpunktā minētā prezentācija, FINANSĒJUMA SAŅĒMĒJS maksā līgumsodu 0,5 % apmērā no Finansējuma kopējās summas par katru nokavēto dienu.

3.13. Ja FINANSĒJUMA SAŅĒMĒJS atbilstoši Līguma noteikumiem neatmaksā saņemto finansējumu vai nesamaksā līgumsodu Līgumā noteiktajos gadījumos, Līguma parakstītājs kā fiziska persona uzņemas saistības kā pats parādnieks atbildēt PAŠVALDĪBAI ar visu savu kustamo un nekustamo īpašumu, lai segtu finansējuma atmaksu.

3.15. Ja FINANSĒJUMA SAŅĒMĒJS pārkāpj Komisijas regulas Nr.1407/2013 vai Komisijas regulas Nr.1408/2013 nosacījumus, FINANSĒJUMA SAŅĒMĒJAM ir pienākums atmaksāt Pašvaldībai visu projekta ietvaros saņemto nelikumīgo de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.

3.16. FINANSĒJUMA SAŅĒMĒJS uzglabā informāciju par sniegto *de minimis* atbalstu 10 fiskālos gadus no konkrētā Atbalsta piešķiršanas dienas.

**4. Nepārvaramā vara**

4.1. Puses tiek atbrīvotas no atbildības par daļēju vai pilnīgu saistību neizpildi, ja šī neizpilde radīsies nepārvaramu ārkārtēju apstākļu ietekmes rezultātā, kurus Puses nevarēja paredzēt, novērst, ietekmēt. Par šādiem nepārvaramas varas apstākļiem attiecīgā Puse paziņo otrai nekavējoties tiklīdz tas kļuvis zināms.

4.2. Nepārvarami ārkārtēji apstākļi ir stihiskas nelaimes, dabas katastrofas, ar jauniem tiesību aktiem pamatota valsts varas un pārvaldes institūciju rīcība, streiki, abām Pusēm saistošu tiesību aktu pieņemšana un to stāšanās spēkā.

4.3. Ja nepārvaramās varas apstākļi turpinās ilgāk par trim mēnešiem, PAŠVALDĪBAI un FINANSĒJUMA SAŅĒMĒJAM ir tiesības vienpusēji atkāpties no Līguma, rakstiski informējot par to otru Pusi.

**5. Pārējie noteikumi**

5.1. Līgums stājas spēkā tā parakstīšanas brīdī un darbojas līdz saistību izpildei.

5.2. Šī līguma darbības laikā radušos strīdus PUSES cenšas atrisināt savstarpēju sarunu ceļā, bet ja tas nav iespējams, tos izšķir tiesā Latvijas Republikas normatīvajos aktos noteiktajā kārtībā.

5.3. Līgums sagatavots divos eksemplāros ar vienādu juridisko spēku, pa vienam eksemplāram katrai PUSEI.

**5. Pušu rekvizīti un paraksti**

|  |  |  |
| --- | --- | --- |
| **PAŠVALDĪBA** |  | **FINANSĒJUMA SAŅĒMĒJS** |
| **Jēkabpils novada pašvaldība**Brīvības iela 120, Jēkabpils, LV–5201Reģ. Nr. 90000024205Konts LV75HABA0001401057077Domes priekšsēdētājs\_\_\_\_\_\_\_\_\_\_\_\_\_\_\_\_\_\_\_\_\_ R.Ragainis |  | **Nosaukums**Reģ. Nr. AdreseE-pasta adrese:KontakttālrunisKonts Amats (ja ir)\_\_\_\_\_\_\_\_\_\_\_\_\_\_\_\_\_\_\_\_\_\_\_\_ V. Uzvārds |